พระราชบัญญัติยกความผิดให้แก่ผู้กระทําผิดกฎหมายรับราชการทหาร กับขาดหนีราชการทหารและตํารวจ พุทธศักราช 2483
ประกาศวันที่ 1940-12-24

content: พระราชบัญญัติ ยกความผิดให้แก่ผู้กระทำผิดกฎหมาย รับราชการทหาร กับขาดหนีราชการทหารและตำรวจ พุทธศักราช ๒๔๘๓
content: ในพระปรมาภิไธยสมเด็จพระเจ้าอยู่หัวอานันทมหิดล คณะผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๔ สิงหาคม พุทธศักราช ๒๔๘๐) อาทิตย์ทิพอาภา พล.อ. พิชเยนทรโยธิน ตราไว้ ณ วันที่ ๒๐ ธันวาคม พุทธศักราช ๒๔๘๓ เป็นปีที่ ๗ ในรัชกาลปัจจุบัน
content: โดยที่สภาผู้แทนราษฎรลงมติว่า สมควรยกความผิดให้แก่ผู้กระทำผิดกฎหมายรับราชการทหาร กับขาดหนีราชการทหารและตำรวจ จึงมีพระบรมราชโองการให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติยกความผิดให้แก่ผู้กระทำผิดกฎหมายรับราชการทหาร กับขาดหนีราชการทหารและตำรวจ พุทธศักราช ๒๔๘๓”
sectionNo: 2
content: มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ บรรดาผู้ที่กระทำผิดพระราชบัญญัติลักษณะเกณฑ์ทหาร หรือพระราชบัญญัติรับราชการทหารโดยเหตุต่าง ๆ ก่อนวันใช้พระราชบัญญัตินี้ ให้ยกความผิดเสีย
sectionNo: 4
content: มาตรา ๔ บรรดาทหารและตำรวจที่รับราชการตามพระราชบัญญัติลักษณะเกณฑ์ทหาร หรือพระราชบัญญัติรับราชการทหาร ซึ่งขาดหนีราชการไปก่อนวันใช้พระราชบัญญัตินี้ แล้วได้กลับเข้ารับราชการตามสังกัดของตนก่อนวันที่ ๑ กรกฎาคม พุทธศักราช ๒๔๘๔ โดยเจ้าหน้าที่ไม่ต้องจับกุมนั้น ให้ยกความผิดเสีย
sectionNo: 5
content: มาตรา ๕ ให้นายกรัฐมนตรีรักษาการให้เป็นไปตามพระราชบัญญัตินี้
content: ผู้รับสนองพระบรมราชโองการ พิบูลสงคราม นายกรัฐมนตรี